O ngátsag bitá nâ wakode ayɔŋ dóe, ású ákode məsías wóe. O ngábúg ndá m̀bə̂ mod, o tyé mvi dzié á sí a kələ kwí á ńkōm. 14O ngátúbulu miǹló bə́dzóe ai mvi dzábán bɔ́ bə́bēn, ḿból bə́ zaa ma dzimbi nâ bâtsam mǎ, bə́ lɔ́ŋɔ bikígá miǹtag, hə anə́ bákə̄ á məsɔbɔ́ mábán, bə́ ngalali yǎ éngɔ́ngɔ́l mod. 15O ngátidi máŋ ai bikabilí bíe, etɔ̌g mə́ndím mə̄nén ! 16Mə ngáwóg, mińya mí ngátígidan ma âbum, biyé bí anyu byáma byádzə̄m kám, akaŋ á nganyían ma á bivɛ̌s, məkǒl mə́ ngáfɔlan ma á sí, mayanga amǒs ámalá tē á myə̄ə̄ŋ, amǒs yā láléndē ásu yə̄ nâ bǐ bɛ́d ḿfág áyɔŋ láku bía á yób á nə́. 17Owé, elé fáige yâyǐ kīg fə bǎd yóē bivivie, təgě fə ai dzóm yā ákwē á bīlé bí wɔ̂n, bibumá bílé bí m̀bɔ́n byâyi sui bod ngul á sí, məfúb təgě fə bǎd və̄ bīdí, bɔ́n míńtómbá təgě fə ai bɔ́ á məbəmbá, təgě fə ai nyag á məbəmbá. 18Hədá mə mayi tag ábə Ǹtondôbə, mayi fon ábə Zambá ǹkode wama. 19Ǹtondôbə a nə ǹtí wama, a nə ngul dzama, a vólo məkǒl máma anə́ émá mə́ ǹkɔ́g, a bɔ nâ mə́ wūlú ábobǒn miǹkǒl á yōb.